Public procurement notice: Contract Award Notice
Published: 2023-11-06
Buyer: Dragør Kommune
Country: DK
Contract type: Services
Procedure: Competitive procedure with negotiation
CPV classification: 71000000 | 71222000 | 71241000 | 71242000 | 71245000
Award criteria: The most economic tender

Technical requirements: Ordregiver ønsker med udbuddet at finde et rådgiverteam som, i et konstruktivt og værdiskabende samarbejde med Dragør Kommune, vil konkretisere den foreliggende udviklingsplan ’Morgendagens Dragør’ frem mod udbud og realisering af det samlede landskabs- og anlægsprojekt.
Rådgivningsopgaven omfatter teknisk rådgivning og bistand i relation til dette lokale kystbeskyttelsesprojekt - af både landskabelige og anlægstekniske foranstaltninger - ved udarbejdelse af et dispositionsforslag, myndighedsprojekt og miljøkonsekvensvurdering, projektering frem til udbud, udbud, projektopfølgning og overdragelse til drift.
Udbud med forhandling er valgt som konkurrenceform, fordi Ordregiver ønsker en dialogbaseret udbudsform med tidligt valg af et rådgiverteam. Opgaven omfatter design af et modnings- og konkretiseringsprojekt for et unikt naturområde og med høj grad af myndighedsmæssige bindinger. Samtidigt indeholder projektet en række uafklarede rådgivningsprocesser, der via dialog med Tilbudsgiver igennem udbudsprocessen, vil skulle afklares. Dette afspejles i opgaven og processen.
Udbuddet gennemføres som begrænset udbud med forhandling, og aftalen forventes tildelt den tilbudsgiver, der afgiver det økonomisk mest fordelagtige tilbud i henhold til tildelingskriterierne, jf. Udbudsbetingelser afsnit 6.1.
Der forventes afholdt ét forhandlingsmøde med alle bydende, der har afleveret et konditionsmæssigt tilbud.
a) Udarbejdelse af en væsentlighedsvurdering af de løsninger, der er politisk besluttet på kort sigt og på længere sigt af hele Dragørs kyststrækning. Her skal der afsættes ressourcer og kompetencer med kendskab til relevant miljølovgivning.
b) Udførelse af fagteknisk tilsyn med projektetet i udførselsfasen. Her skal allokeres ressourcer og kompetencer med kendskab til landskabs-, arkitekt- og ingeniørarbejder.
Ansøgere, der befinder sig under omstændigheder som anført i udbudslovens §§ 134a, 135 og 136 (obligatoriske udelukkelsesgrunde) og § 137, stk. 1, nr. 2 (frivillig udelukkelsesgrund) er udelukket fra at deltage i udbuddet, medmindre den pågældende inden for en af Ordregiver fastsat rimelig frist fremlægger dokumentation, der viser ansøgerens pålidelighed, jf. udbudslovens § 138.
Ansøgere, der ønsker at blive prækvalificeret, skal i overensstemmelse med Udbudsloven § 148 aflevere en ansøgning i form af udfyldt Standardformular for det fælles europæiske udbudsdokument (ESPD).
Den afleverede ESPD er ansøgers egen tilkendegivelse af egnethed, og foreløbig dokumentation for, at ansøger ikke er omfattet af de for udbuddet fældende udelukkelsesgrunde.
Ansøger skal være opmærksom på, at det alene er ansøgers ansvar, at prækvalifikationsanmodningen (ESPD) er komplet og overholder alle krav.
Hvis ansøger ønsker at anvende reglen om self-cleaning i Udbudslovens §138 bør ansøgningen endvidere vedlægge den relevante dokumentation for, at ansøger er pålidelig.
ESPD er dannet af Ordregiver specifikt for nærværende udbud og indeholder en række felter, som skal udfyldes af ansøger. Det nærmere indhold af erklæringen vil afhænge af ansøgers forhold (fx hvis man ønsker at bero sig på andre aktørers formåen).
Såfremt ansøgers forhold kræver at flere ESPD’er udfyldes, fx at flere aktører ansøger om at byde i forening eller at ansøger benytter støttende tredjemand, bør ESPD for disse vedhæftes som udskrift i en samlet pdf-fil.
Hvis ansøger består af en sammenslutning af virksomheder (f.eks. et konsortium), skal der for hver deltager i sammenslutningen (konsortiet) som foreløbig dokumentation for udelukkelse, egnethed og opfyldelse af udvælgelseskriterierne fremsendes et udfyldt og underskrevet ESPD.


Winner: COWI A/S
Number of bids: 4